Държавен вестник, бр. 15, 2025 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  15
2. Предложенията се внасят заедно с 
писмени мотиви, които аргументират висо­
ките професионални и нравствени качества, 
както и обществения авторитет и доверие на 
кандидата. Към предложението се прилагат 
следните документи:
а) писмено съгласие на кандидата по обра­
зец съгласно приложение № 1 към решението;
б) подробна автобиография;
в) заверено от кандидата копие от диплома 
за завършено висше образование;
г) декларация за обстоятелствата и данни­
те по чл. 5, ал. 3 и 4 от Закона за достъп и 
разкриване на документите и за обявяване 
на принадлежност на български граждани 
към Държавна сигурност и разузнавателни­
те служби на Българската народна армия 
съгласно приложение № 2;
д) медицинско удостоверение, че лицето 
не страда от психическо заболяване;
е) писмено съгласие на кандидата по 
чл. 27, ал. 2, изр. второ от Закона за достъп 
и разкриване на документите и за обявяване 
на принадлежност на български граждани 
към Държавна сигурност и разузнавателните 
служби на Българската народна армия по 
образец съгласно приложение № 3 – в два 
екземпляра;
ж) писмено съгласие за извършване на 
проучване за надеждност по Закона за защита 
на класифицираната информация съгласно 
приложение № 4.
3. Когато кандидатът не притежава валид­
но разрешение за достъп до класифицирана 
информация с ниво на класификация „Строго 
секретно“, към предложението освен доку­
ментите по т. 2 се прилагат:
а) нотариално заверена декларация по 
чл. 74, ал. 2, т. 1 от Данъчно-осигурителния 
процесуален кодекс съгласно чл. 147, ал. 1, 
т. 1, буква „д“ от Правилника за прилагане 
на Закона за защита на класифицираната 
информация;
б) попълнен въпросник по образец при­
ложение № 2 към чл. 47 и 48 от Закона за 
защита на класифицираната информация – за 
извършване на проучване за надеждност по 
Закона за защита на класифицираната ин­
формация с ниво на класификация „Строго 
секретно“.
4. Обстоятелствата по чл. 5, ал. 4, т. 1 от 
Закона за достъп и разкриване на докумен­
тите и за обявяване на принадлежност на 
български граждани към Държавна сигурност 
и разузнавателните служби на Българската 
народна армия се установяват служебно от 
администрацията на Народното събрание.
II. Публично оповестяване на документите
1. Предложенията заедно с придружаващи­
те документи по раздел I, т. 2 и 3 с изключе­
ние на попълнен въпросник по раздел I, т. 3, 
буква „б“ се публикуват на специализираната 
тематична страница на интернет портала 
на Народното събрание не по-късно от 14 
дни преди изслушването. Публикуването на 
предложенията и документите се извършва 
в съответствие с изискванията на Закона 
за защита на личните данни и на Закона за 
защита на класифицираната информация.
2. Юридически лица с нестопанска цел, 
регистрирани за осъществяване на обществе­
нополезна дейност, и професионални орга­
низации в срок не по-късно от 3 дни преди 
изслушването могат да представят на Коми­
сията по вътрешна сигурност и обществен 
ред становища за кандидатите, включващи 
и въпроси, които да им бъдат поставени.
3. Средствата за масово осведомяване 
могат да изпращат в Комисията по вътрешна 
сигурност и обществен ред въпроси към кан­
дидатите в срок не по-късно от 3 дни преди 
изслушването, които да им бъдат поставени.
4. Въпросите се съобщават на кандидатите 
в писмен вид не по-късно от 24 часа преди 
провеждането на изслушването. Анонимни 
становища и сигнали не се разглеждат.
5. Становищата и въпросите се изпращат 
по пощата на адрес: гр. София, пл. „Княз 
Александър I“ № 1, Комисия по вътрешна 
сигурност и обществен ред, или по електронен 
път на e-mail: 51_kvsor@parliament.bg.
6. Становищата и въпросите се публикуват 
на специализираната тематична страница на 
интернет портала на Народното събрание 
в срок до три дни от получаването им при 
спазване на изискванията на Закона за защита 
на личните данни и на Закона за защита на 
класифицираната информация.
III. Извършване на проверка по Закона 
за достъп и разкриване на документите и 
за обявяване на принадлежност на българ­
ски граждани към Държавна сигурност и 
разузнавателните служби на Българската 
народна армия
1. Кандидатите за председател, заместник-
председател, секретар и членове на Комисията 
за разкриване на документите и за обявяване 
на принадлежност на български граждани 
към Държавна сигурност и разузнавателните 
служби на Българската народна армия се про­
веряват относно обстоятелствата и данните 
по чл. 5, ал. 4, т. 2, 3 и 4 от Закона за достъп 
и разкриване на документите и за обявяване